AIŠKINAMASIS RAŠTAS

Dėl savivaldybės nekilnojamojo turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų menų mokykla (toliau – mokykla) 2018 m. rugsėjo 3 d. raštu Nr. D7-66 „Dėl savivaldybės turto pripažinimo nereikalingu naudoti Molėtų menų mokyklos veiklai“ kreipėsi į Molėtų rajono savivaldybės administraciją su prašymu perimti pastatus - specialiąją internatinę mokyklą ir valgyklą, esančius Molėtų r. sav., Molėtų m., Jaunimo g. 5A. Mokyklos direktoriaus 2018 m. rugsėjo 3 d. įsakymu Nr. V1-64 „Dėl savivaldybės turto pripažinimo nereikalingu naudoti Molėtų menų mokyklos veiklai“ minėti pastatai pripažinti nereikalingais mokyklos veiklai. Šiuose pastatuose buvo planuojama įrengti patalpas Molėtų menų mokyklai, tačiau, pasikeitus situacijai, pastatai mokyklai tapo nereikalingi veiklai.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų menų mokyklos patikėjimo teise valdomą nekilnojamąjį turtą, esantį Molėtų r. sav., Molėtų m., Jaunimo g. 5A.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamas turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašytas turto perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų menų mokykla.